MUNICIPIUL CRAIOVA


CONSILIUL LOCAL AL MUNICIPIULUI CRAIOVA

           HOTĂRÂREA NR. 49
privind aprobarea finanţării din bugetul de venituri şi cheltuieli al municipiului Craiova, a contribuţiei proprii a Liceului „Traian Vuia” Craiova, în calitate de partener în cadrul proiectului „ECO Education for healthy environment” 
 
Consiliul Local al Municipiului Craiova, întrunit în şedinţa extraordinară din data de 12.02.2015;

 Având în vedere raportul nr.9968/2015 întocmit de Direcţia Elaborare şi Implementare Proiecte prin care se propune aprobarea finanţării din bugetul de venituri şi cheltuieli al municipiului Craiova, a contribuţiei proprii a Liceului „Traian Vuia” Craiova, în calitate de partener în cadrul proiectului „ECO Education for healthy environment” şi rapoartele comisiilor de specialitate ale Consiliului Local al Municipiului Craiova nr.64, 65, 66, 69 şi 70/2015;     

În conformitate cu prevederile art.19 din Legea nr. 273/2006 privind finanţele publice locale, modificată şi completată şi art.6 din Ordonanţa de Urgenţă a Guvernului nr.64/2009 privind gestionarea financiara a instrumentelor structurale si utilizarea acestora pentru obiectivul convergenta;


În temeiul art.36 alin. 2 lit b şi d coroborat cu alin. 4 lit. a şi alin.6 lit.a, pct.1, art.45 alin.2 lit.a, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă finanţarea din bugetul de venituri şi cheltuieli al municipiului Craiova, a sumei de 1.998,71 euro, reprezentând contribuţia proprie a Liceului „Traian Vuia” Craiova, în calitate de partener în cadrul proiectului „ECO Education for healthy environment”.
Art.2. Se aprobă finanţarea din bugetul de venituri şi cheltuieli al municipiului Craiova, a sumei de 57.700 euro, necesară în anul 2015, pentru efectuarea plăţilor aferente proiectului prevăzut la art.1 din prezenta hotărâre şi care va fi returnată bugetului local în momentul încasării cererilor de rambursare depuse în cadrul proiectului.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Elaborare şi Implementare Proiecte, Direcţia Economico – Financiară şi Liceul „Traian Vuia” Craiova va vor aduce la îndeplinire prevederile prezentei hotărâri.   

